cyanic-selkie/wikianc huggingface dataset:
A. Le Coq
Tänapäevase A. Le Coqi eelkäija
Pärast Justus Reinhold Schrammi surma 1851. aastal juhtis 1863. aastani firmat tema poeg. Seejärel andsid pärijad J. R. Schrammi nime kandva poe ja õlletehase rendile. Kesklinnas asunud ettevõtet laiendati 1860. aastal ja tootmine viidi 1874. aastal üle aurujõule. Lisaks õllele ja mõdule valmistati 1861.–1914. aastal mitmesuguseid viinatooteid. Ettevõttele kuulus kesklinnas ka suur koloniaalkauplus.
Renditud firma ostis pärijatelt 1885. aastal Julius Moritz Friedrich, kes andis 1893. aastal sellele uueks nimeks Tivoli ja viis õlletootmise üle Tähtverre, kuhu juba 1879. aastal olid rajatud uued mahukad laagrikeldrid. Omanik muutis Tivoli 1896. aastal aktsiaseltsiks, jäädes ise enamusaktsionäriks. Aastatel 1894–1896 rajati Tähtvere mäele punastest tellistest suurejooneline tehasekompleks, millest osa on säilinud tänapäevani. Lisaks kohalikele linnadele turustas AS Tivoli õlut ka Peterburis ja Pihkvas. 1896. aastast hakati tootma ka karastusjooke.
19. sajandi lõpuks oli Tartust kujunenud tõeline õllelinn, kus töötas juba kuus õlletehast.
1900. aastal liitis AS Tivoli endaga Tartu vanima õllefirma, mille oli 1800. aastal rajanud Nobeli kirjandusauhinna laureaadi Hermann Hesse vanavanaisa, Tartu pruulikompanii liige Barthold Joachim Hesse. Barthold Joachim Hesse lesk müüs õllevabriku 1829. aastal edasi kaupmees Alexander Diedrich Mussole, kes ehitas uued tootmisruumid 1831. aastal ostetud kinnistule raekoja taga, Jaani tänava ja Toomemäe vahel. Alates 1880. aastast asutaja pojale kuulunud firma A. D. Musso pankrotistus sajandivahetusel. Ettevõtte uueks nimeks sai Tivoli II ehk AS Tivoli Jaani tänava õlletehas. Jaani tänavale viidi üle ka AS Tivoli peakontor.
20. sajandi esimesel kümnendil soovis Tivoli aktsiate põhiomanik, juba eakas J. M. Friedrich aktiivsest äritegevusest tagasi tõmbuda. Peagi leidiski ta ettevõttele sobiva ostja – Venemaale keiserliku stout'i importinud briti firma A. Le Coq.
Bhodžpuri keel
Bhodžpuri keel (भोजपुरी bhojpurī [ˈbʱoːdʒpʊriː]) on peamiselt India Bihāri, Jharkhandi ja Uttar Pradeshi osariigis räägitav indoeuroopa keelkonna indoiraani harusse kuuluv india keel. Bhodžpuri keelt on varem peetud hindi keele Bhodžpuri murdeks. Bhodžpuri keelt rääkis Indias 2001. aasta rahvaloenduse andmeil emakeelena 33 miljonit inimest. Tegelik kõnelejate arv on ilmselt tunduvalt suurem, sest keelel ei olnud ametlikku staatust ja paljud bhodžpuri keele kõnelejad loeti hindi keele kõnelejateks. Ametliku keele staatust ei ole.
A. Le Coq
A. Le Coqi sünd ja jõudmine Eestisse
pisi|A. Le Coq Imperial Extra Double Stout etikett Joogikaubandusega tegelenud firma A. Le Coq & Co. rajas 1807. aastal Preisimaal Le Coqi nimeline perekond, kes põlvneb 17. sajandil Prantsusmaalt põgenenud hugenottidest. 1820. aastatel kolis Albert L. J. Le Coq Londonisse, et kaubelda seal perekonna veinimõisa toodanguga. Peagi hakkas ta veiniäri kõrval oma nime all villima ja eksportima vene keiserlikku stout'i – A. Le Coq Imperial Extra Double Stout. Selle tumeda ja kange pinnakääritusõlle tellis ta Londoni suurtehastelt, kus jook pruuliti spetsiaalselt Vene turu maitse-eelistusi arvestades.
1880. aastate algul sai A. Le Coq & Co. omanikuks perekond Sillem.
Venemaa keisririigis kehtestatud kõrged tollimaksud ja maineka kaubamärgi üha sagenev võltsimine ajendasid ettevõtet – 1904. aastal osaühinguks muudetud A. Le Coq & Co. (Russia) Ltd. – oma peakontorit ja villimistehast Londonist Peterburi üle kolima. 1912. aastal tunnustati firmat Vene keiserliku õukonna varustaja nimetusega.
A. Le Coqi omanikud otsisid aastaid imperial stout'i tootmiseks sobivat õlletehast Venemaal, kuid lõpuks osutus väljavalituks AS Tivoli Tartus. Pärast veeanalüüside heakskiitmist ostis H. O. Sillem 1912. aasta märtsis ettevõtte kõik aktsiad. Ettevõtte arendamiseks asutati 16. mail 1912 Londonis aktsiaselts A. Le Coq Ltd. ja Tartu õlletehas hakkas tegutsema selle ettevõtte Venemaa tütarettevõttena.
Enne esimest maailmasõda ehitati õlletehase juurde uus stout'i osakond, mida juhtis Inglismaalt palgatud õllemeister. A. Le Coqi Imperial Extra Double Stout, mille etikettidel oli nüüdsest tekst Brewed in Dorpat, rändas raudteed mööda tarbijateni üle kogu impeeriumi, Poolast Siberi ja Kaug-Idani.
Venemaal maailmasõja tõttu kehtestatud alkoholimüügikeeld peatas 1914. aastal kiire edu. 1917. aastal rüüstasid Tähtvere mäel asuvat tehast anarhistlikult meelestatud Vene sõdurid ja 1918. aastal rekvireerisid allesjäänud sisseseade Saksa keisririigi väed.
Iseseisvas Eesti Vabariigis alustas AS A. Le Coqi Tartu õlletehas uuesti tööd 1921. aastal Tähtvere tänav 56/62 asuvates hoonetes. 1926. aastal ostis AS A. Le Coq ära Tartus Emajõe tänaval tegutsenud õlletehase Gambrinus (asutatud 1863) kaubamärgi. Samal aastal sõlmisid Eesti õlletöösturid omavahel turustustsoonide lepingu. Tekkinud trust jättis A. Le Coqile müügitsooniks Lõuna-Eesti, Saku Õlletehase AS-ile Põhja-Eesti. Enamik väikeõlletehaseid muudeti nimetatud kahe suurettevõtte toodangu edasimüüjateks.
1940. aasta suvel natsionaliseeriti teiste suurettevõtete seas ka A.-s. A Le Coq ja A.-s. A. Silvere & Ko õlletehas. Välisriikide kodanikud, nende hulgas A. Le Coqi viimane direktor, inglane J. H. Sillem, ja sakslasest alamõllemeister H. Dietz lahkusid peagi Eestist. Nõukogude Liidu vangilaagrites hukkusid Livonia endised omanikud, õlletöösturid Ants ja Albert Silvere. A. Le Coqi inglastest omanikele kompenseeris riigistatud ettevõtte varad Suurbritannia leiboristlik valitsus ja seda tehti Inglise Pangas külmutatud Eesti Vabariigi kullavaru müügist 1969. aastal saadud rahast. Kullavaru tagastas vabanenud Eestile 1992. aastal Suurbritannia konservatiivide valitsus, kes pidas kulla müüki häbiväärseks. A. Le Coq Ltd. likvideeriti Londonis 1971. aastal.
Tartu Õlletehas
pisi|Ajalooline A. Le Coqi tehas Tähtveres 1941. aasta jaanuaris nimetati riigistatud ettevõte Tartu Õlletehaseks ning aprillis liideti sellega endine Livonia, millest sai Kalda tänava osakond.
Korduvalt omanikke vahetanud Kalda tänava õlletehas (asutatud 1863) moderniseeriti 1910. aastal auruõlletehaseks ja kuulus 1916. aastast eestlasele Ants Silverele (enne 1935. aastat Hans Silbergleich). Sõltumatuks jäänud Livonia tekitas terava konkurentsiga õlletrustile palju tüli. Ants Silvere poeg Albert, kes oli õppinud õlletehnoloogiat Tšehhoslovakkias ja Saksamaal, võttis ettevõtte juhtimise üle 1930. aastal. 1939. aastal reorganiseeriti perekonnale kuuluvad mitmesugused äriettevõtted aktsiaseltsiks A. Silvere & Ko. Tehas sai 1941. aasta sõjasuvel tõsiselt kannatada, tootmishooned hävisid lõplikult 1944. aastal.
Bhodžpuri keel
Koos magahi, maithili, angika, maadžhi jt keeltega nimetatakse bhodžpuri keelt ka bihaari keeleks.
Bhodžpuri keelt kirjutatakse devanaagari kirjas. Varem kasutati kaithi kirja.
A. Le Coq
Tänapäeva Eesti suurim joogitootmisettevõte
Ettevõtte ajaloos olid murrangulised 2003. ja 2004. aasta, mil osteti Tartu lähedal tegutsenud mahla- ja joogitootja AS Ösel Foods ning jätkati ise Aura kaubamärgi all mahlade ja mahlatoodete tootmist ning arendamist. 2004. aastaks oli A. Le Coq esimene Eesti joogitootja, kes tootis aastas üle 100 miljoni liitri jooke, kindlustades nõnda oma liidripositsiooni joogiturul veelgi. Ettevõte tegi mahukad investeeringud tehnoloogiasse, seadmetesse, ehitistesse ning joogitootmise arendamisse ja laiendamisse. Uued purgi- ja plastpudelite villimisliinid, uued pastöörid õlle ja mahla villimiseks ning kvaliteetse plastpudeli kasutuselevõtmine on olnud olulised verstapostid tänapäevase edu kujunemisel.
Ettevõtte arengus oli oluline etapp kogu lao ja jaotusvedude kolimine eraldiasuvasse, kõrgtehnoloogial põhinevasse logistikakeskusse. Valminud keskus muutis ettevõtte logistika varasemast tõhusamaks ning võimaldas veelgi suurendada tootmismahte. A. Le Coqi logistikakeskus pälvis logistiliste protsesside automatiseerimise eest ka 2007. aasta logistikateo auhinna.
Kolimise käigus vabanenud pindadele rajati uus plastpudelite villimisliin koos siirupiköögi laiendusega. Uus liin võimaldas ettevõttel kahekordistada senist plastpudelite tootmisvõimsust kuni 30 000 liitrini tunnis. Kasutusele võeti ka uued kvaliteetsed plastpudelid.
Tänapäevane A. Le Coq on Eesti suurim joogitootja, kelle tootegruppide arv on kasvanud neljateistkümneni. Ettevõttes toodetakse eri jooke alates veest, toonikust, kaljast, mahlast, siirupist, karastus-, mahla-, energia- ja spordijookidest ning lõpetades lahjade alkohoolsete jookidega, nagu õlu, siider ja gin long drink. Olulisemad brändid on A. Le Coq, Hoggy’s, Le Coq, Fizz, Aura ja Limonaad.
A. Le Coq peab oluliseks pakkuda tarbijale üha suuremat ja mitmekesisemat tootevalikut ning tegeleb pideva tooteuuendusega, et luua uusi, tervislikke tootekontseptsioone. Tootearenduse fookuses on suhkru vähendamine, tervislike ja funktsionaalsete toodete arendamine ning alkoholivabade toodete valiku suurendamine alkoholikategooriates. A. Le Coq on tänapäeval alkoholivabade õllede tootmises turuliider.
Rohepoliitika
2021. aasta märkis ettevõttes suurt rohepöörde aastat. A. Le Coq on ka üks kestlikkuse organisatsiooni Rohetiiger asutajaliikmeid. Aastatel 2020–2022 investeeris ettevõte oma ökoloogilise jalajälje vähendamiseks üle 5 miljoni euro. Esimese Eesti ettevõttena võeti kasutusele 100% taaskasutatud plastist veepudelid ja mindi täielikult üle rohelise elektri tarbimisele. Logistikakeskuse katusele rajati esimene päikesepark, mis katab olulise osa hoone elektrivajadusest. Energia efektiivsemaks kasutamiseks juurutati tootmises Energy Track energiajuhtimissüsteem ja paigaldati korstnate otsa spetsiaalne seade, mis võimaldab suunata katlamaja suitsugaaside energia tootmishoonete kütteks. 2022. aastal avati tehase territooriumil biogaasi- ja reoveepuhastusjaam, mis võimaldab tehasel heitveest enda tarbeks biogaasi toota. Esimese Baltikumi ettevõttena soetati ka täiselektriline veoauto, mis veab kaupa Tallinna tänavatel.
Ühiskondlik panus
A. Le Coq peab tähtsaks Eesti tipp- ja harrastusspordi arengu eest seismist ning toetab jalgpallistaadionit A. Le Coq Arena ja kuldsponsorina Eesti Jalgpalliliitu. Lisaks on A. Le Coq Muhu Väina regati nimisponsor ning Tallinna maratoni ja Tartu maratoni klassiku sarja joogipartner. Tartu linnas toetab A. Le Coq Aura veekeskust ja spordihalli A. Le Coq Sport.
Panus Eesti õllekultuuri
Elamuskeskuse krooniks on maailma üks vanimaid säilinud õllesid. Väärikale õllele pühendatud ruumi kesksel kohal on enam kui 150 aastat tagasi toodetud, merehuku üle elanud ja praeguseni säilinud Imperial Extra Double Stouti õllepudel, mis pandi 1869. aastal Londonist Vene tsaaririigi poole teele.
Õllekultuuri olulisemad alustalad on õlle õige serveerimine, õllesortide lai valik ja õlle sobitamine õige toiduga. Eesti õllekultuuri arendamiseks algatas A. Le Coq 2011. aasta oktoobris Beer Stari projekti, mille eesmärk on parandada õllede serveerimiskvaliteeti Eesti pubides ja restoranides. Projekti raames koolitati A. Le Coqi õlut müüvate toitlustuskohtade töötajaid, kuidas õlut hinnata, serveerida ja toiduga sobitada. 2013. aasta sügisel tehti algust Beer Stari ja Eesti Sommeljeede Assotsiatsiooni ühisettevõtmisega, Eesti parima õllesommeljee võistlusega. Nüüdseks on võistlusest kasvanud Läänemere regiooni parima õllesommeljee valimine, mida korraldab Eesti Sommeljeede Assotsiatsioon.
Õlled
pisi|A. Le Coq Premiumi kujunduse muutus Ettevõtte tuntumad õllebrändid on A. Le Coq Premium, A. Le Coq Special, A. Le Coq Imperial Extra Double Stout, A. Le Coq Porter, A. Le Coq Pilsner, Alexander, Tõmmu Hiid ja Saaremaa Tuulik. Rahvusvahelistest õlledest impordib A. Le Coq Eestisse Warsteinerit, König Ludwigit ja Coronat.
Siidrid ja lahjad alkohoolsed joogid
A. Le Coq toodab kaubamärkide Fizz ja Hoggy’s all naturaalse õunaveini baasil valmistatud siidreid ning kaubamärkide G:N ja Le Coq all lahjasid alkohoolseid jooke.
Mahlad, nektarid, siirupid ja Active'i mahlajoogid
A. Le Coq toodab Aura kaubamärgi all täismahlu, nektareid ja mahlajooke ning Limpa kõrrejooke. Samuti kuuluvad Aura brändi alla puuvilja- ja marjamaitselised siirupid. Vitaminiseeritud mahlajoogid on pakendatud käepärastesse plastpudelitesse ja on tuntud Dr Active'i mahlajookidena.
Michael Carrick
Manchester United
Owen Hargreavesi ja Andersoni saabumisega Manchester Unitedi sattus Carricku algkoosseisu koht ohtu. Ta sai vigastada oktoobris 2007, murdes Meistrite Liiga alagrupi mängus Roma vastu küünarnuki. Ta naasis väljakule 3. novembril 2007 Arsenali vastu, asendades Andersoni.
Carrick lõi hooajal 2007–08 hooajal oma esimese värava 10. veebruaril 1:2 kaotusmängus rivaali Manchester City vastu 90. minutil. Ta lõi oma teise värava 4:1 võidumängus West Ham Unitedi üle 3. mail.
18. aprillil 2008 sõlmis Carrick uue viieaastase lepingu. Sama tegid ka Rio Ferdinand ja Wes Brown. Leping sõlmiti lõplikult 17. mail.
21. mail 2008 mängis Carrick Meistrite Liiga finaalis Chelsea vastu, mille United võitis 6–5 penaltitega. Ta lõi penaltiseerias värava ning sai oma esimese Euroopa Meistrite Liiga võitjate medali.
1. novembril 2008 lõi Carrick oma esimese värava 2008–09 hooajal Hull City vastu. Kaks nädalat hiljem lõi ta oma teise värava Stoke City vastu. 2009. aastal lõi ta värava 2–0 võidumängus Portsmouthi vastu, sekkudes vahetusest. 13. mail lõi ta võiduvärava Wigan Athleticu vastu 86. minutil, mis tegi seisuks 2–1 ning tähendas, et United oli vaid ühe punkti kaugusel Premier League'i võidust.
30. septembril 2009 lõi Carrick hooajal 2009–10 esimese värava 2:1 võidumängus VfL Wolfsburgi vastu. 21. novembril lõi ta oma hooaja esimese liigavärava Evertoni vastu, mille United võitis 3–0. Klubi vallanud vigastustekriis sama aasta detsembris tähendas, et Carrick pidi mõnes mängus kaitsepositsiooni mängima. 8. detsembril mängis United kolme kaitsemängijaga (Michael Carrick, Darren Fletcher ja Patrice Évra) Meistrite Liiga viimases alagrupi mängus VfL Volfsburgi vastu, mille United võitis võõrsil 3–1. 30. detsembril lõi Carrick oma kolmanda värava 5–0 võidumängus Wigan Athleticu vastu. 25. jaanuaril 2010 lõi Carrick värava rivaali Manchester City vastu liigakarika poolfinaali teises mängus, mille United võitis 3–1 ning pääses edasi finaali. 6. veebruaril lõi Carrick oma hooaja viienda värava 5–0 võidumängus Portsmouthi vastu. 16. veebruaril teenis Carrick oma karjääri esimese punase kaardi Meistrite Liiga 1/8 finaalis AC Milani vastu: esimene kollane kaart anti vea eest Ronaldinho vastu ning teine kollane mängu lõpus pärast veategemist palli eemalelöömise eest.
Viimase mängu pidas Carrick Manchester Unitedi meeskonnas 13. mail 2018 Watfordi vastu. Kokku sai ta Manchester Unitedi meeskonnas kirja 464 mängu, milleset 316 Premier League'is, ja lõi 24 väravat, millest 17 Premier League'is. Manchester Unitediga tuli ta Inglismaa meistriks kokku viis korda (hooaegadel 2006–2007, 2007–2008, 2008–2009, 2010–2011 ja 2012–2013).
Koondisekarjäär
Inglismaa jalgpallikoondises mängis Carrick aastatel 2001–2015 kokku 34 korda.
2006. aasta maailmameistrivõistlustel mängis Carrick vaid kaheksandikfinaalis Ecuadori vastu, mille Inglismaa võitis 1–0. 2010. aasta MMil ei pääsenud Carrick kordagi platsile.
Isiklikku
Carrickul on vend Graeme (sündis 1985), kes mängis ka West Ham Unitedis, kuid sai palju vigastusi. Tänapäeval treenib ta Newcastle Unitedi alla 10-aastasi mängijaid.
16. juunil 2007 abiellus Michael Lisa Rougheadiga. (Samal päeval abiellusid ka tema Inglismaa koondise kolleegid Gary Neville ja Steven Gerrard.) 2008. aasta aprillis sünnitas Lisa tütre.
A. Le Coq
Karastusjoogid
1945. aastast alates toodab A. Le Coq Eesti populaarseimat karastusjooki, traditsioonilist Limonaadi, mille retsept pärineb aastast 1936. Lisaks on ettevõttel tänapäevani tootmises nostalgiahõngulised joogid Kelluke ja Valge Klaar. Tuntud Ameerika koolabrändi RC Cola tootmist alustas A. Le Coq 2010. aasta kevadel.
Spordi- ja energiajoogid
A. Le Coq toodab spordijooke kaubamärgi Arctic Sport ja energiajooke kaubamärgi Dynami:t all.
Veed
A. Le Coq ammutab Aura kaubamärgi vett Lõuna-Eesti maapõuest, 410 meetri sügavuselt ordoviitsiumikihist. 505 miljonit aastat tagasi tekkinud ordoviitsiumikiht on kaitstud igasuguste välistegurite eest ja rikas looduslike mineraalide poolest. Vitaminiseeritud ja lisandväärtusega vett toodab ettevõte Vitaminerali nime all.
Donald Thomas
Maailmameistrivõistlustel
Ōsaka 2007
Tema isiklik rekord on 2007. aastal ületatud 2,35.
Kolga (Nõo)
Kolga on küla Tartu maakonnas Nõo vallas.
Väike-Karja tänav
thumb|Vaade Väike-Karja ja Sauna tänava ristmikult tänava alguse suunas Väike-Karja on tänav Tallinna kesklinnas Vanalinna asumis.
Väike-Karja tänav algab Karja tänavalt ja kulgeb kagu suunas. Ta möödub Sauna tänavast, mis keerab vasakule, ületab Müürivahe tänava ja lõpeb Pärnu maanteel.
Väike-Karja oli esialgu küllalt lühike tänav: ulatus Karja tänavalt Müürivahe tänavani (90 m). 1882. aastal pikendati tänavat linnamüüri läbimurdmise käigus praeguse Pärnu maanteeni (kokku 150 m).
Nagu vanalinnale omane, on Väike-Karja tänav kitsas ja munakivisillutisega. Tänava alguses on tänava kummaski servas kitsas kõnnitee, tänava lõpus see puudub. Tänav on autoliiklusele avatud. pisi|püsti|Väike-Karja tänava ja [[Pärnu maantee ristmik, vaade Pärnu maanteelt]]
Ajalugu
Väike-Karja tänava ja Müürivahe tänava nurgal asus Kuradiema torn ehk Düvelsmoderi torn, mis lammutati 1882. aastal.
Venemaa Keisririigi ajal kandsid Suur- ja Väike-Karja tänav vastavalt Suur-Mihhailovskoje (Большая Михайловская) ja Väike-Mihhailovskoje (Малая Михайловская) nime.
Tillman Thomas
pisi|Tillman Thomas Tillman Joseph Thomas (sündinud 13. juunil 1945) on Grenada poliitik.
9. juulist 2008 kuni 20. veebruarini 2013 oli ta Grenada peaminister. Ta oli ühtlasi justiits-, julgeoleku-, informatsiooni- ja avaliku halduse minister.
Ta on Rahvusliku Demokraatliku Kongressi esimees.
Tillman Thomas on hariduselt jurist.
Peaminister Maurice Bishopi revolutsioonilise valitsuse ajal oli Tillman Thomas aastatel 1981–1983 poliitilistel põhjustel vangistatud.
Kääni
Kääni on küla Tartu maakonnas Nõo vallas.
Mirnõi (Sahha)
Mirnõi asutati 1955. aastal kimberliidileiukoha juurde, linnaõigused sai 1959. aastal.
Võrtsjärve Limnoloogiakeskus
thumb|Võrtsjärve Limnoloogiakeskus Võrtsjärve Limnoloogiakeskus (endise nimega Limnoloogiajaam) asub Vehendi külas Tartu maakonnas ning kuulub Eesti Maaülikooli koosseisu. Limnoloogiajaam tegeleb Eesti järvede, eriti Võrtsjärve ja Peipsi järve komplekssete uurimistöödega, osaleb rahvusvahelistes teadusprojektides ja konverentsidel ning tegeleb tulevaste veeteadlaste õpetamisega.
Ajalugu
1950ndatel, kui moodustati ZBI (Zooloogia ja Botaanika Instituut), algasid komplekssed veekogude uuringud Eestis. Võrtsjärve suurust arvestades ei olnud kompleksseid uurimistöid võimalik lühiajaliste tööde käigus läbi viia ning Neeme-Õnneleid Mikelsaarel, kes oli ka tulevase Limnoloogiajaama esimene juhataja, tekkis mõte ehitada Võrtsjärve äärde välibaas. Jaama esimeseks hooneks sai lagunenud Petseri talu, mis 14. septembril 1954 Rannu külanõukogu ja ZBI sõlmitud leppe kohaselt anti ZBI-le välitööde jaoks kasutada. Petseri talu, kus puudusid elekter ja veesüsteem ning kus samuti ei saanud seal läbi viia eksperimentaalseid tegevusi, ei rahuldanud teadlaste vajadusi. Hiljem töötas Petseri talu hoones palju aastaid kohalik kauplus.
Aastal 1958 otsustas Eesti NSV Teaduste Akadeemia ehitada olemasolevast välibaasist umbes 1 km põhja poole Limnoloogiajaama. Aasta hiljem algasid ehitustööd ning 1961. aastal valmis esimene 4-korteriline elamu, 1962 teine elamu. 6. mail 1961 avati Limnoloogiajaama peahoone nurgakivi tahvel. Jaama projekteeris Harri Kingo ning lõplikult sai see valmis 1962. aasta lõpus. Hiljem ehitati veel 8-korteriline elamu ja teadusuuringuteks hädavajalikud akvaariumipaviljon, katsebasseinid ja sadamarajatised.
Limnoloogiajaama kõrgperiood elanike ja töötajate arvu poolest (üle 80 inimese) jäi 1980. aastate keskpaika, mil juhatajaks oli Henn Haberman.
Mirnõi (Sahha)
Majandus
Linnas asub teemanditootja ALROSA peakorter ja Miri teemandikaevandus, mis on üks maailma suurimaid. Selle sügavus on 525 m ja diameeter 1,25 km.
Võrtsjärve Limnoloogiakeskus
Ajalugu
Eesti taasiseseisvumisega toimusid suured muutused ka limnoloogias ja hüdroloogias, mis tugevasti mõjutasid ka Limnoloogiajaama käekäiku. Aastal 1991 asus jaama juhtima Ingmar Ott. Riigi vähene finantseerimine viis töötajate ja jaamaga seotud elanike vähenemisele, samuti katkesid lühiajalised järvede komplekssed uurimistööd. 1990ndate keskpaiku taastus Limnoloogiajaama normaalne tegevus ning see tõi kaasa seal töötavate teadlaste publikatsioonide arvu ja kvaliteedi tõusu.
Mirnõi (Sahha)
Majandus
pisi|tühi|Teemandikaevandus
Võrtsjärve Limnoloogiakeskus
Ajalugu
Aastast 2005 sai Võrtsjärve Limnoloogiajaama nimeks Eesti Maaülikooli Põllumajandus- ja keskkonnainstituudi Limnoloogiakeskus.
Aastast 2001 juhatab Limnoloogiajaama Ain Järvalt.
Alfredo Stroessner
thumb|Alfredo Stroessner Alfredo Stroessner Matiauda (3. november 1912 – 16. august 2006) oli Paraguay sõjaväelane ja poliitik, president aastail 1954–1989.
Kõrgem Kunstikool Pallas
Kõrgem Kunstikool Pallas (lühinimi Pallas, kuni 31. juulini 2018 Tartu Kõrgem Kunstikool) on Eesti ainuke rakenduslik kunstikõrgkool.
Puerto Rico
Puerto Rico Ühendus on Ameerika Ühendriikide omavalitsuslik inkorporeerimata organiseeritud ala (ühendus) Kariibi mere loodeosas Dominikaani Vabariigist ida pool Puerto Rico saarel ning mitmel väiksemal saarel, sealhulgas Mona saar, Vieques ja Culebra.
Poliitiline staatus
Puerto Rico võttis 1952 ametliku ingliskeelse nimena kasutusele Commonwealth of Puerto Rico, sest hispaaniakeelse nime Estado Libre Asociado de Puerto Rico 'Puerto Rico Vaba Assotsieerunud Riik' sõnasõnaline tõlge Free Associated State of Puerto Rico poleks olnud USA Kongressile vastuvõetav. Hispaaniakeelne nimi väljendab nende taotlusi, kes tahaksid säilitada ja koguni "parandada" suhteid USA-ga, saavutades suurema autonoomia ja võib-olla suveräänsuse, kuid säilitada USA passi.
Ühenduse pooldajad pooldavad ühendust USA-ga, mis hõlmab ühist kodakondsust, ühist kaitset ja ühist valuutat. Seisuga november 2004 paistis, et umbes pooled valijad eelistavad Ühendust, teine pool pooldab USA osariigi staatust. Umbes 3% valijatest paistab pooldavat iseseisvust.
Kõrgem Kunstikool Pallas
Kõrgkool asutati 1. augustil 2000 ja see kasvas välja Tartu Kunstikoolist.
Ajalugu
Kool ja selle eellased on kandnud järgmiseid nimesid:
Puerto Rico
Poliitiline staatus
6. novembril 2012 toimunud rahvahääletusel hääletas 54% senise poliitilise staatuse säilitamise vastu, nendest 61,16% oli osariigiks saamise poolt, 33,34% tahtis ühendust, ning 5,49% iseseisvust.
Alfredo Stroessner
Stroessneri isa oli Hugo Ströβner, kes oli pärit Saksamaalt Hofi linnast, ja ema oli Heriberta Matiauda, kes pärines jõukast Paraguay perekonnast. 1929. aastal astus ta Paraguay armeesse, 1931 sai leitnandiks. 1948 sai ta kogu Lõuna-Ameerika noorimaks kindraliks.
Amfoteerne oksiid
Amfoteerne oksiid on poolmetallioksiid, millel on nii happelise kui ka aluselise oksiidi omadused, kuid need avalduvad väga nõrgalt. Nad on omaduste poolest aluseliste ja happeliste oksiidide vahepealsed. Amfoteersete oksiidide hulka kuuluvad vähemaktiivsete (o-a III, harvem II või IV) metallide oksiidid. Nagu teisedki metallioksiidid, on ka amfoteersed oksiidid mittemolekulaarsed.
Kõrgem Kunstikool Pallas
Õppekavad
Kõrgem Kunstikool Pallas on integreeritud õppekavadega disaini-, konserveerimise/restaureerimise ja kunstikõrgkool, kus toimub õpe seitsmel õppekaval: fotograafia, maal ja restaureerimine, meedia- ja reklaamidisain, mööblidisain ja restaureerimine, nahadisain ja restaureerimine, skulptuur ja tekstiil.
Amfoteerne oksiid
Amfoteersed oksiidid veega ei reageeri.
Kõrgem Kunstikool Pallas
Fotograafia
Fotograafia osakond loodi keskastme õppestruktuurina 1997. aastal Vallo Kalamehe juhtimisel, alates 2001 juhib osakonda kõrghariduse tasemel professor Peeter Linnap. Osakonna eesmärk on anda üliõpilastele rahvusvaheliselt pädev erialane kunstiharidus, mis keskendub fotograafi või kunstniku tegevusele, loomingu kureerimisele, eksperimentaalsetele praktikatele (allvee-, drooni- ja interaktiivne fotograafia). Vt ka PallasFoto.
Alfredo Stroessner
Tegi 4. mail 1954 41-aastaselt sõjaväe ülemjuhatajana riigipöörde ja kehtestas sõjaväediktatuuri. 15. augustil sai ta 46. Paraguay presidendiks. Ta oli äge kommunismivastane ja seetõttu sai oma valitsusajal USA "sõbraks".
Amfoteerne oksiid
Suure keemilise püsivuse ja ka mitmete muude heade omaduste tõttu on paljud amfoteersed oksiidid leidnud mitmekülgset kasutamist praktikas.
Võrkkest
pisi|Hispaania neurobioloogi Santiago Ramón y Cajali joonis "Imetajate võrkkesta struktuur", 1900 Võrkkest ehk reetina (ladina keeles retina) on inimeste ja osade loomade silmamuna seinakihi kõige seesmine kiht.
Amfoteerne oksiid
Näiteid amfoteersetest oksiididest
Tüüpiline amfoteerne oksiid on alumiiniumoksiid (Al2O3). Kristalne korund on keemiliselt erakordselt vastupidav. Hapetega ta peaaegu ei reageerigi ning leelistega reageerib ainult "karmides tingimustes" - kokkusulatamisel või kontsentreeritud lahuse keetmisel. Veel näiteid: kroom(III)oksiid (Cr2O3), raud(III)oksiid (Fe2O3), tsinkoksiid (ZnO).
Amfoteersetele oksiididele vastavad hüdroksiidid on ka amfoteersete omadustega, näiteks Al(OH)3, Zn(OH)2. Kõik amfoteersed hüdroksiidid on vees praktiliselt lahustumatud.
Võrkkest
Võrkkesta areng, anatoomia, füsioloogia, morfoloogia, histoloogia ja patoloogia võivad erineda nii liigiti, indiviiditi kui ka arenguastmeti.
Amfoteerne oksiid
Näiteid reaktsioonivõrranditest
Amfoteersed oksiidid reageerivad nii hapete kui leelistega üsna raskesti, sest nende omadused avalduvad väga nõrgalt. Erinevaid reageerimisi amfoteerse oksiidiga:
Puerto Rico
Poliitiline staatus
2022. aasta mais ühinesid kongressi liikmed, kes toetasid konkureerivaid seaduseelnõusid Puerto Rico territoriaalse staatuse ja selle suhte USA-ga lahendamise kohta, et kehtestada uued õigusaktid, mis ühendavad mõlemat. Kavandatav õigusakt ühendab osariiklust toetava seaduseelnõu elemendid, mille esitasid president Darren Soto (D-Fla.) ja Jenniffer Gonzalez, Puerto Rico hääleõiguseta kongressi liige ja vabariiklane, koos esindajate Puerto Rico enesemääramise seadusega. Alexandria Ocasio-Cortez ja Nydia Velázquez, mõlemad New Yorgi demokraadid. Seaduseelnõu näeb ette, et 5. novembril 2023 korraldatakse Puerto Rico poliitilise staatuse lahendamiseks rahvahääletus.
Võrkkest
Inimestel
Võrkkest on õhuke, pehme konsistentsiga plaat, mille välispind liibub soonkestale, sisepind aga klaaskehale. Võrkkesta tagumine suurem pärissoonkestaga külgnev osa sisaldab valgustundlikke elemente ja seda nimetatakse optiliseks ehk nägemisosaks. Eesmises väiksemas ripskeha ja vikerkestaga külgnevas piirkonnas valgustundlikke rakke ei ole ja võrkkesta seda osa nimetatakse pimedaks.
Väljast on võrkkest kaetud võrkkesta pigmentepiteeliga, mis külgneb soonkestaga. Võrkkest koosneb histoloogiliselt 10 rakkude kihist. Olulisemad on kepikeste ja kolvikeste kiht, bipolaarsete ja ganglionirakkude kiht. Võrkkesta ehitus ei ole kogu ulatuses ühesugune, tema tsentraalses osas oleva kollatähni piirkonnas asuvad ainult kolvikesed. Ülejäänud võrkkesta osas, mida enam perifeersemale, seda vähem kolvikesi ning üha enam suureneb kepikeste arv. Võrkkestas on kolvikesi umbes 6 miljonit ja kepikesi umbes 115–120 miljonit. Nägemisnärvi (n. opticus) väljumiskohta nimetatakse nägemisnärvikettaks ja see koosneb ainult närvikiududest. Kepikesed ja kolvikesed selles piirkonnas puuduvad ja füsioloogiliselt nimetatakse seda pimetähniks. Pimetähnist lateraalsemalt paikneb võrkkestal kollase värvusega ala – kollatähn. Valguse neeldumist ja muutumist närviimpulsiks käsitleb mõiste nimega fototransduktsioon.
Madudel
Madude võrkkesta kiht on väga õhuke ja varustatud veresoontega.
Puerto Rico
Ajalugu
Puerto Rico saarel elasid sajandeid tainod.
Võrkkest
Madudel
Objektide liikumine ja tunnistamine (maod ei erista värve, neil on arvatavasti kahevärviline nägemine, ega kujundeid) tuvastatakse teadlaste arvates just madude võrkkestas asuvate kepikeste ja vähem kolvikeste poolt. Kuid leidub ka erandeid, nii on mitmete merimadulaste võrkkesta peamisteks nägemisretseptorrakkudeks just kolvikesed. Eriti hästi tunnetavad liikumist kobrad. Kepikeste ja kolvikeste tüübid ja arvukus võrkkestas varieerub maoliigiti.
Puerto Rico
Ajalugu
19. novembril 1493 jõudis Puerto Rico saarele oma teisel reisil Christoph Kolumbus, see kuulutati Hispaania Kuningriigile valduseks.
Võrkkest
Madudel
Madude võrkkest koosneb 4–5 rakukihist:
Puerto Rico
Ajalugu
Puerto Rico saar nimetati algul Borinqueniks, hiljem Puerto Ricoks (hispaania keeles 'rikas sadam').
Võrkkest
Madudel
Madude silma võrkkesta ehitus ei ole kogu ulatuses ühesugune ning varieerub ka liigiti ja indiviiditi.
Puerto Rico
Ajalugu
Puerto Rico oli 400 aastat koloniseeritud. Sel ajal hävitati peaaegu kogu põlisrahvas ning toodi sisse arvukalt Aafrika neegerorje.
1898. aastal haaras Hispaania-Ameerika sõja tulemusena saarel võimu USA. 1917. aastal said Puerto Rico elanikud USA kodakondsuse. 1952. aastal jõustus Puerto Rico põhiseadus. Aastatel 1967, 1993 ja 1998 toimunud rahvahääletustel otsustati Puerto Rico poliitilist staatust mitte muuta, 2012. aastal hääletas 54% saareelanikest aga selle muutmise poolt.
Puerto Rico Interneti tippdomeen on .pr.
ROK-i maakood on PUR.
Alfredo Stroessner
Stroessner toetas Dominikaani Vabariigi invasiooni USA poolt ja saatis ka Vietnami sõtta sõdureid USA poolele. Tema valitsusaega on teravalt kritiseeritud piinamiste, inimröövide ja korruptsiooni pärast, mida tõestasid 1992. aastal "terroriarhiivid". Tema valitsusajal ei olnud kommunistlikel riikidel Paraguays saatkondasid, ainult Jugoslaavial oli (sest Jugoslaavia oli ühinenud blokivälisusliikumisega).
Kõrgem Kunstikool Pallas
Meedia- ja reklaamidisain
Meediadisaini osakond on välja kasvanud Olav Villmanni ja Are Tralla eestvedamisel 1997. aastal loodud arvutigraafika erialast. 2001-2007 juhtis meediaosakonda kõrghariduse tasemel professor Raivo Kelomees, 2008. aastast on osakonna juhatajaks kaasprofessor Jaanus Eensalu. Osakonna õppekava võib jagada kaheks suuremaks plokiks: graafiline disain ja meediadisain.
Alfredo Stroessner
3. veebruaril 1989, kui ta oli võimul olnud 34 aastat ja 172 päeva, kukutati ta kindral Andrés Rodríguez Pedotti poolt, kes oli tema kauaaegne sõber. Stroessner põgenes Brasiiliasse.
Paraguaylased arvavad temast mitut moodi. Tema vihkajate silmis oli ta korrumpeerunud autoritaatne diktaator, need, kellele ta meeldis, armastavad tema valitsusajal olnud poliitilist stabiilsust ja majanduskasvu.
16. augustil 2006 suri Stroessner Brasílias insuldi tagajärjel 93-aastaselt. Ta tahtis enne surma Paraguaysse naasta, et surra oma kodumaal, aga Paraguay valitsus keeldus teda riiki lubamast ja ähvardas ta arreteerida.
Kõrgem Kunstikool Pallas
Mööblidisain ja restaureerimine
Osakonna ajalugu ulatub tagasi 1955. aastasse, kõrghariduse tasemel juhtis mööbliosakonda aastatel 2000-2020 Jaak Roosi. Praegu on osakonnajuhatajaks Aivar Habakukk. Mööbliosakonnas saab õppida mööbli disainimist või vana mööbli restaureerimist/konserveerimist. Mõlemas valdkonnas saadakse kvaliteetsed erialased teadmised, kuid suunavalik peaks olema tehtud enne õppima asumist.
Nahadisain ja restaureerimine
Nahadisaini õppekava eelkäija nahakunsti eriala loodi 1965. aastal. Aastatel 2000–2013 juhtis osakonda professor Rutt Maantoa, 2013–2019 oli osakonna juhataja Maila Käos ja alates 2019. aasta septembrist juhib osakonda professor Rene Haljasmäe. Pallase nahadisaini ja restaureerimise õppekava võimaldab spetsialiseerumist kahel suunal: disain või konserveerimine/restaureerimine.
Skulptuuriosakond
Skulptuuri õppekavale pandi alus 1952. aastal. Kõrgkooli perioodil on õppekava arendanud osakonna juhtinud Mati Karmin, Jaan Luik ja Anne Rudanovski. Skulptuuriosakonna eesmärk on skulptuurialase õppekvaliteedi tagamine, mille tulemusena on tagatud rahvusvaheliselt konkurentsivõimeliste skulptorite järelkasv Eestis.
Tekstiiliosakond
Tekstiili õppekava on loodud 1993. aastal, osakonna looja ja arendaja on osakonnajuhataja professor Aet Ollisaar. Osakonna eesmärk on arendada tekstiilikunsti ja -disaini valdkonda Eestis, õppekava on laiapõhjaline ja sisaldab ka moe valdkonna aineid.
Galerii Pallas
Tartu Kõrgem Kunstikool avas oma kunstigalerii 2009. aastal. Tartu suurima ekspositsioonialana tutvustab ja eksponeerib Kõrgem Kunstikool Pallas osakondade, üliõpilaste ja õppejõudude töid ja tegevusi nii kodanikele kui turistidele. Seal on välja pandud ka Pallase partnerkoolide ja külalisteaduskondade näitused. Esimesel tegevusaastal külastas galeriid 143 00 inimest. Näitusi vahetatakse vähemalt kord kuus ning galeriis korraldatakse sageli töötubasid ja seminare.
Amfoteerne oksiid
Näiteid reaktsioonivõrranditest
Reaktsioonivõrrandeid :
Stu Ungar
Noorus
Stu Ungar sündis 1953. aastal USA-s New Yorgis juudi perekonnas. Juba väikese poisina tõmbasid teda kaardimängud ning kümne-aastaselt võitis ta ühe New Yorgis toimunud Gin Rummy turniiri. Hoolimata kaasasündinud fotograafilisest mälus ja geeniuse IQ-st jättis ta kooli varajases nooruses pooleli, asudes illegaalsetes mängupõrgutes tööle diilerina ning mängides võimaluse piires ka ise. Kiiresti sai temast kodulinna parim GIN-i mängija ja peatselt tekkis raskusi vastaste leidmisega. Ka blackjacki laudades ei olnud ta oodatud külaline.
WSOP
1980. aastal proovis Ungar kätt pokkeris, osales samal aastal ka pokkeri maailmameistrivõistlustel – WSOP põhiturniiril – ning kõikide mängijate ja pealtvaatajate suureks imestuseks ka võitis selle, alistades lõpuduellis elava legendi Doyle Brunsoni.
Ungar kaitses tiitlit 1981. aastal ja võitis muidki suuri turniire:
Jüri Tuulik
Jüri Tuulik (22. veebruar 1940 Abruka, Kuressaare vald – 3. juuli 2014) oli eesti kirjanik.
Kõrgem Kunstikool Pallas
Juhtkond
2005. aastast oli kõrgkooli rektor Vallo Nuust. 2022. aasta veebruaris valiti uueks rektoriks Piret Viirpalu.
Õppeprorektor on Lennart-Jaak Mänd ja prorektor Ivi Lillepuu.
Jüri Tuulik
Ta oli pärit kuuelapselisest perest. Tema ema Kadri oli õpetaja ning kaksikvend Ülo Tuulik on kirjanik. Aastatel 1944–1945 sundevakueeriti nende pere Saksamaale.
Tagasi kodusaarele jõudnuna õppis Jüri Tuulik aastatel 1947–1952 Abruka algkoolis, 1952–1958 Viktor Kingissepa nimelises Kingissepa Keskkoolis ja 1958–1963 Tartu Riikliku Ülikooli ajaloo-keeleteaduskonnas eesti filoloogiat (lõpetas).
Stu Ungar
WSOP
Hoolimata edust kaardilaudades tabasid teda elus mitmed tagasilöögid: abielulahutus 1986. aastal, kontrollimatu hasartmängusõltuvus (eriti spordipanuste tegemisel) ja süvenevad narkoprobleemid. 1990. aastal juhtis Ungar WSOP põhiturniiri taas silmapaistva ülekaaluga ning tundus, et kolmas tiitlivõit on käeulatuses. Ungar oli selles ka ise võrdlemisi kindel ja tähistas edukat mängu tavapäraselt kokaiiniga. Annus osutus aga liiga suureks ja mees viidi kriitilises seisus haiglasse. 1990. aastate alguses oli ta nii alla käinud, et keegi ei uskunud, et Ungar isegi oma 40. sünnipäeva näeb (selle peale veeti lausa kihla).
Jüri Tuulik
Aastatel 1962–1964 töötas Jüri Tuulik ajakirjanikuna ajalehe Edasi toimetuses ja 1966–1968 ajalehes Noorte Hääl. Alates 1969. aastast oli ta kutseline kirjanik, Kirjanike Liitu kuulus aastast 1972.
Stu Ungar
Tagasitulek
1997. aastal nägi Ungar välja nagu inimvare, kuid sõprade abi ja rahalise toetusega suutis ta WSOP põhiturniirist osa võtta. Ungar näitas jõulist ja agressiivset mängu, võites turniiri kohati lausa masendava ülekaaluga. Võiduraha miljon dollarit tegi ta sõbraga pooleks, raisates oma osa ära mõne kuuga (taas narkootikumidele ja ebaõnnestunud spordiennustustele).
Jüri Tuulik
Ta on saanud oma loomingu eest preemiaid (Saare Kaluri auhind rannarahvast kujutava loomingu eest (1980), Eduard Vilde nim. kirjandusauhind (1977), Eesti kirjanduse aastapreemia (1981)), 1986. aastal anti talle Eesti NSV teenelise kirjaniku aunimetus.
Stu Ungar
Surm
1998. aasta 22. novembril leiti ta ühest Las Vegase äärelinna motellist surnuna, põhjuseks narkootikumide kuritarvitamisest tingitud südamepuudulikkus. Tema viimset puhkepaika tähistav tagasihoidlik hauaplaat ei meenuta midagi endisest hiilgusest ega mehe elu jooksul teenitud ligi 30 miljoni dollari suurusest rikkusest. Surnu taskust leiti vaid 800 dollarit, seegi oli laenatud. Tema matuste pidamiseks korraldati korjandus.
Jüri Tuulik
Tema teoseid on tõlgitud muu hulgas inglise, saksa, vene, läti ja slovaki keelde.
Stu Ungar
Meedia
Ungarist on kirjutatud raamat "One of a Kind: The Rise and Fall of Stuey "The Kid" Ungar, the World's Greatest Poker Player" ning tehtud mängufilm "High Roller: The Stu Ungar Story" ("Suur panustaja", 2003, Michael Imperioliga peaosas) ja telesari.
Jüri Tuulik
Looming
Jüri Tuulik kirjutas eeskätt kodusaare Abruka olusid ja inimesi kujutavat proosat. Iseloomulik on traagilise ja koomilise vaateviisi põimumine ning eetiline konflikt.
Stu Ungar
Meedia
2001. aastal võeti Ungar postuumselt pokkeri Kuulsuste Halli (Poker Hall of Fame) liikmeks.
Jüri Tuulik
Looming
Ta kirjutas ka näidendeid, kuuldemänge ja publitsistikat.
Isiklikku
Ülo Tuulik on Jüri Tuuliku kaksikvend. Nende tädipoeg oli Juhan Smuul.
Läänetuulte hoovus
Läänetuulte hoovus on hoovus Atlandi, India ja Vaikses ookeanis. Kriiskavate viiekümnendate läänetuulte mõjul hoovab itta ümber maailma, läbides Drake'i väina. Hoovus koosneb külmast veest ja ulatub ookeani põhjani, olles suurima vooluhulgaga hoovus.
Watten
Watten (hollandi: Waden, tähendusega "koole jõe ületamiseks") on vald Põhja-Prantsusmaal Nordi departemangus Wormhouti kantonis.
Watten asub ajaloolise Prantsuse Flandria maakonna piiril. Kohalik hollandi keele murre (prantsuseflaami) on aga praktiliselt hääbunud.
Küla läbivad Aa ja Colme jõgi.
Oksüdatsiooniaste
Oksüdatsiooniaste on keemias arv, mis näitab aatomi oksüdeerituse astet keemilises ühendis.
Formaalne oksüdatsiooniaste on hüpoteetiline elektrilaeng, mis aatomil oleks keemilises ühendis, kui kõik selle aatomi keemilised sidemed teiste keemiliste elementide aatomitega oleksid ioonilised.
Oksüdatsiooniastet märgitakse araabia või Rooma numbriga, mis on positiivne, negatiivne või nullis.
Oksüdatsiooniastme suurenemine keemilise reaktsiooni käigus on oksüdeerumine, oksüdatsiooniastme vähenemine aga redutseerumine. Selliste reaktsioonide puhul toimub formaalne elektronide ülekanne: elektronide summaarne formaalne juurdesaamine on redutseerumine ja elektronide summaarne formaalne loovutamine on oksüdeerumine.
IUPAC-i "Keemiaterminoloogia käsiraamat" annab oksüdatsiooniastmele järgmise definitsiooni: "Oksüdatsiooniaste on aatomi oksüdeerituse astme mõõt aines. Seda defineeritakse laenguna, mis aatomil võiks olla, kui loendada elektrone kokkulepitud reeglistiku järgi:
l) vaba elemendi (ühinemata neutraalse aatomi) oksüdatsiooniaste on 0;
2) lihtsa (monoaatomilise) iooni puhul on oksüdatsiooniaste võrdne iooni summaarse elektrilise laenguga;
3) enamikus ühendites on vesinikul oksüdatsiooniaste 1 ja hapnikul oksüdatsiooniaste -2. (Siin on eranditeks, et vesinikul on aktiivsete metallide hüdriidides, näiteks LiH, oksüdatsiooniaste -1 ning hapnikul näiteks ülihapendites, näiteks H2O2 oksüdatsiooniaste -1, samuti ühendites fluoriga);
4) neutraalse molekuli aatomite oksüdatsioonisastmete algebraline summa peab olema 0 ning ioonide puhul peab nende koosseisus olevate aatomite laengute algebraline summa olema võrdne iooni laenguga. Näiteks on väävli oksüdatsiooniastmed ainetes H2S, S8 (väävel lihtainena), SO2, SO3 ja H2SO4 vastavalt -2, 0, +4, +6 ja +6. Mida kõrgem on antud aatomi oksüdatsiooniaste, seda suurem on tema oksüdeerituse aste; mida madalam on tema oksüdatsiooniaste, seda suurem on tema redutseerituse aste."
Lihtaines on iga aatomi oksüdatsiooniaste 0. Liitainetes on kõigi aatomite oksüdatsiooniastmete summa 0.
A-rühmade metallide oksüdatsiooniaste ühendites on tavaliselt rühma number, B-rühmade metallide oksüdatsiooniastmed on varieeruvad, enamasti 2. Mittemetallidel on muutuv oksüdatsiooniaste: maksimaalne oksüdatsiooniaste on rühma number ja minimaalne oksüdatsiooniaste on rühma number miinus 8.
pisi|600px|left|Tavalisimad oksüdatsiooniastmed
Luke
Luke on küla Tartu maakonnas Nõo vallas.
Luke külas Haldja talus elas Helju Mikkel.
Torupilli
Torupilli on asum Tallinnas Kesklinna linnaosas. Asum piirneb Kompassi, Raua, Kadrioru, Sikupilli, Juhkentali ja Keldrimäe asumiga. Torupilli asumi pindala on 0,51 km2.
Torupilli asum sai nime 19. sajandi lõpus eksisteerinud kõrtsi järgi, mille reklaamsildil oli olnud torupillimängija. See kõrts asus praeguse Keldrimäe asumi territooriumil.
Elanikkond
2016. aastal moodustasid 0–17-aastased asumi elanikkonnast 18–22% ja üle 68-aastased 10–19%. Eestlaste osakaal elanikkonnas oli 80–100%.
Torupilli asumi tänavad
Gonsiori tänav sai nime raehärra Jakob Johann Gonsiori järgi, kes ostis piirkonda 1821. aastal suurema maavalduse. Laulupeo tänav sai sellise nime seetõttu, et 1910. aastal toimus selle lähedal platsil VII üldlaulupidu. Pärast laulupidu sai selle sündmusega seotud isikute nime mitu asumi tänavat, näiteks Jakob Pärna tänav, Konstantin Türnpu tänav. Asumis on veel Carl Robert Jakobsoni tänav, Johannes Kappeli tänav, Friedrich Reinhold Kreutzwaldi tänav, Friedrich Kuhlbarsi tänav, Juhan Kunderi tänav, Juhan Kunderi põik, Laagna tee, Lubja tänav, Ado Reinvaldi tänav, Vesivärava tänav ja Jüri Vilmsi tänav.
Haridus ja kultuur
Torupilli asumis asuvad Kadrioru Saksa Gümnaasium, Tallinna Kesklinna Vene Gümnaasium ja Torupilli raamatukogu.
Ajalugu
Torupilli kandis asusid 18. sajandi keskpaigas mere- ja maaväelaste juurviljapõllud. Praeguse Politseiaia koha peal asus kunagi köögiviljaaed, mis muudeti 1939. aastal pargiks. Torupilli asum oli pikka aega hoonestamata, esimesed majad kerkisid sinna piirkonda 18.-19. sajandil, kui kõrval asuvasse Raua asumisse tekkis vene asula.
1842. aastal avati Tartu maantee 55 krundil Gustav Ehrenbuschi kümblusasutus ja vesiravila. 19. sajandini voolas läbi Torupilli Mardi oja ja Friedrich Reinhold Kreutzwaldi tänava Park Hotellist Lasnamäe pool asus Mardi mägi.
Carl Robert Jakobsoni tänav 14 / Juhan Kunderi tänav 15 asus 1876. aastal rajatud Tallinna Pärmivabrik (Revaler Presshefe-Fabrik). Pärmivabriku aktsiaseltsil oli neli osanikku: krahv Ewald von Ungern-Sternberg, krahv Ernst von Stackelberg-Isenhof, Tallinna I gildi kaupmees Theodor Hofrichter ja insener Carl Schedl. Hoone ehitati algselt 1880. aastal ja hoonestikuga on teostatud ümberehitused 1921, 1930, 1934 jne. Arhitekt Eestimaa Kubermanguvalitsuse arhitekt Rudolf von Knüpffer, ümberehitused Edgar Kuusiku, Artur Perna, Jaagup Linnakivi poolt. Vabriku kontor ja meistrite korterid paiknesid Jakobsoni tänava äärse tiiva kolmekorruselise hooneosa teisel ja kolmandal korrusel. Hoone kohandati 1907. aastal ümber Tallinna keskmeiereiks (Revaler Zentral-Meierei), kui 1904. aastal ostis mõisnike kooperatiiv Pomeštšik Daniel Callisenilt tema meierei ning 1907. aastal viidi laienev tootmine üle endise pärmivabriku hoonesse Jakobsoni tänaval.
Jüri Vilmsi tänav 53a asub endise Tallinna linnatapamaja kontorihoone. Teised Tallinna Tapamaja kompleksi hooned on kas lammutatud või kapitaalselt ümber ehitatud. Tallinna linnatapamaja asukohaks valiti Vilmsi tänava pikendusel asunud heinamaa, mis jäi väljapoole selleaegset linnapiiri. Linnainsener Carl Gustav Jacoby projekti järgi alustati ehitustöid 1891. aastal ja ehitus lõpetati 1893. aastal. Hoone esimesel ja katusekorrusel paiknesid teenistujate korterid ja teine korrus oli kasutusel kontoripinnana. pisi|left|[[Elfriede Lenderi Eragümnaasiumi hoone]] 1917. aastal eraldati luteriusu Tallinna Pauluse kogudusele Politseiaia Torupilli asumi poolsest osast kunagise Mardimäe juures maa-ala, kuhu püüti kirikut ehitada soome arhitekti Armas Lindgreni projekti järgi ja 1930. aastatel Edgar Johan Kuusiku projekti järgi. Kirik pidi kandma Tallinna Vabaduskiriku nime, 1931. aastal ehitati kogudusehoone ja rajati kiriku alusmüür esimese korruse kõrguseni, kuid rahapuudusel aga kaugemale ei jõutudki. EELK Tallinna Pauluse kogudus lõpetas tegevuse 1945. aastal. Poolelijäänud paekivist kirikuhoone seinad lammutati 1967. aastal ja 1970. aastal rajati Pauluse kiriku alusmüürile tänaseks lammutatud hotell Kungla hoone.
Tartu maantee äärne tihedam asustus hakkas laienema 20. sajandil Kadrioru suunas. 1930. aastatel kasvasid Torupilli ja Kadrioru asumid rohkem kokku ning nende vaheliseks piiriks kujunes Gonsiori tänav. 1935. aastal rajati asumisse Elfriede Lenderi Eragümnaasium.
Made of Bricks
"Made of Bricks" on Kate Nashi esimene stuudioalbum.
Vendsyssel-Thy
thumb|Vendsyssel-Thy Vendsyssel-Thy ehk Nørrejyske Ø on saar Põhjameres. Piirneb loodes Skagerrakiga, idas Kattegatiga ja lõunas Limfjordiga. Pindala 4667 ruutkilomeetrit. Saar on künklik, kõrgus kuni 136 meetrit. Kuulub Taanile.
Väinö Kirstinä
pisi|Väinö Kirstinä (1964) Väinö Antero Kirstinä (29. jaanuar 1936 Tyrnävä – 23. september 2007 Helsingi) oli soome kirjanik.
Kirstinä on tuntud modernse luuletajana, kuid ta oli ka tähelepanuväärne esseist ja tõlkija. Ta on tõlkinud Guillaume Apollinaire'i, Charles Baudelaire'i, André Malraux' ja André Bretoni teoseid.
Eesti keeles on tema luulet ilmunud kogumikus "Kümme nüüdissoome luuletajat" Paul-Eerik Rummo tõlkes.
Korrapärane püramiid
Korrapärane püramiid on püramiid, mille põhi on korrapärane hulknurk ning mille tipu ristprojektsioon põhjale on põhja keskpunkt.
Pindala
Kui korrapärase püramiidi külgtahud mööda külgservi lahti lõigata, siis saame külgtahud koos põhjaga laotada ühele tasandile. Nii saame korrapärase püramiidi pinnalaotuse.
Külgpindala
Püramiidi külgtahkude pindalade summa on püramiidi külgpindala.
Korrapärase püramiidi külgpindala võrdub põhja ümbermõõdu ja püramiidi apoteemi poole korrutisega.
Põhja pindala
Korrapärase püramiidi põhjaks on korrapärane hulknurk. Korrapärase hulknurga pindala võrdub hulknurga ümbermõõdu (P) ja hulknurga apoteemi (r) poole korrutisega.
Ruumala
Püramiidi ruumala on
kus S_p on põhja pindala ja h on püramiidi kõrgus.
Tiit Kaadu
Tiit Kaadu (sündinud 1944) on eesti töökaitse- ja kollektiivsete töösuhete spetsialist, Euroopa Tööohutuse ja Töötervishoiu agentuuri (EU-OSHA) Eesti koordinatsioonikeskuse juht.
Elulugu
1963. aastal lõpetas ta Tallinna 20. Keskkooli.
1968. aastal lõpetas ta Tallinna Polütehnilise Instituudi energeetikateaduskonna maavarade kaevandamise eriala mäeinsenerina.